
REFERAT

privind modificarea Hotărârii Consiliului Local al Municipiului Timişoara nr. 308/29.07.2010 privind aprobarea Regulamentului privind utilizarea celor 50 de audioghiduri achiziţionate de Municipiul Timişoara în cadrul proiectului "Dezvoltarea serviciilor de informare şi promovare turistică din Timişoara în context regional" realizat în cadrul Programului de vecinătate România - Serbia, Phare 2004-2006

Prin Hotărârea Consiliului Local al Municipiului Timişoara nr. 308/29.07.2010 s-a aprobat Regulamentul privind utilizarea celor 50 de audioghiduri achiziţionate de Municipiul Timişoara în cadrul proiectului "Dezvoltarea serviciilor de informare şi promovare turistică din Timişoara în context regional" realizat în cadrul Programului de vecinătate România - Serbia, Phare 2004-2006. Cu aducerea la îndeplinire a Hotărârii Consiliului Local al Municipiului Timişoara nr. 308/29.07.2010 a fost desemnată Direcţia Dezvoltare, prin Biroul Infocentru Turistic, şi Direcţia Economică. Faţă de varianta proiectului de hotărâre promovată de Direcţia Dezvoltare, în plenul Consiliului Local din data de 29.07.2010 s-a propus şi aprobat un amendament, prin care articolul 4 din Regulament a fost modificat astfel:




Forma articolului 4 din Proiectul de hotărâre:

„Art. 4. (1) În momentul predării către vizitator de către reprezentantul Infocentrului Turistic a audioghidului, împreună cu accesoriile menţionate în procesul verbal, se va reţine de la vizitator o garanţie în bani în cuantum de 315 Euro, plătibilă în lei, la cursul BNR din ziua semnării procesului-verbal de predare-primire.
(2) Suma de 315 euro reprezintă valoarea de achiziţie a unui audioghid, echipat cu card de memorie şi cu căşti audio.

 



Forma articolului 4 din HCL nr. 308/29.07.2010:

 „Art. 4. În momentul predării către vizitator de către reprezentantul Infocentrului Turistic a audioghidului, împreună cu accesoriile menţionate în procesul verbal, se va semna un contract, se va realiza o copie a cărţii de credit şi se va reţine de la vizitator o garanţie în bani în cuantum de 15 euro şi o copie a actului de identitate.”
Drept urmare, în vederea aducerii la îndeplinire a Hotărârii Consiliului Local al Municipiului Timişoara nr. 308/29.07.2010, Direcţia Dezvoltare a întocmit un contract - cadru privind utilizarea audioghidurilor, conform prevederilor HCL nr. 308/29.07.2010. 
În vederea utilizării acestui contract, prin Adresa cu nr. SC2010-19761/18.08.2010, Direcţia Dezvoltare a înaintat contractul - cadru Serviciului Juridic şi Direcţiei Economice din cadrul Primăriei Municipiului Timişoara, în vederea verificării acestuia d.p.d.v. juridic şi d.p.d.v. economic. Prin adresa cu nr. SC2010-19761/24.08.2010 Serviciul Juridic ne-a comunicat faptul că acest contract - cadru întocmit conform H.C.L. nr. 308/29.07.2010 trebuie modificat d.p.d.v. juridic, conform amendamentelor formulate de acesta. De asemenea, Direcţia Economică a formulat anumite obiecţiuni d.p.d.v. economic la contractul - cadru întocmit conform H.C.L. nr. 308/29.07.2010. Drept urmare, Serviciul Juridic a considerat că se impune modificarea Hotărârii nr. 308/29.07.2010, prin modificarea Regulamentului anexă la aceasta, precum şi aprobarea contractului - cadru (astfel cum a fost modificat) printr-o hotărâre de consiliu local.
Prin adresa cu nr. SC2010-19761/17.09.2010 de la Cabinet Secretar (ataşată prezentului referat) s-a comunicat necesitatea iniţierii unui proiect de hotărâre de modificare a Hotărârii Consiliului Local al Municipiului Timişoara nr. 308/29.07.2010, care să respecte observaţiile formulate de Serviciul Juridic în Adresa nr. SC2010-19761/24.08.2010.
În comisiile de specialitate ale Consiliului Local al Municipiului Timişoara, reunite în data de 07.09.2010, s-a propus „să se întocmească un nou proiect de hotărâre, care să fie avizat juridic” (Comisia nr. 2, conform avizului anexat prezentului referat). 
Conform articolului 29 alin. (3) din Regulamentul de organizare şi funcţionare al Consiliului Local al Municipiului Timişoara, aprobat prin HCL nr. 377/2010, „Proiectele de hotărâri vor fi redactate de către cei care le propun, în conformitate cu normele de tehnică legislativă. În acest scop, secretarul municipiului şi personalul de specialitate din aparatul propriu al consiliului vor acorda sprijin şi asistenţă tehnică de specialitate la solicitarea autorului proiectului de hotărâre”. În această situaţie, proiectul de hotărâre privind modificarea Hotărârii de Consiliu Local nr. 308/29.07.2010 trebuia iniţiat de cei care l-au propus, în speţă de Consiliul Local al Municipiului Timişoara.
Direcţia Dezvoltare a venit în întâmpinarea acestei propuneri, manifestându-şi întreaga disponibilitate în acest sens şi redactând Contractul şi Regulamentul privind utilizarea celor 50 de audioghiduri achiziţionate de Municipiul Timişoara în cadrul proiectului "Dezvoltarea serviciilor de informare şi promovare turistică din Timişoara în context regional" realizat în cadrul Programului de vecinătate România - Serbia, Phare 2004-2006, conform observaţiilor transmise de Serviciul Juridic prin Adresa cu nr. SC2010-19761/24.08.2010 şi de către Direcţia Economică prin adresa cu nr. SC2010-19761/18.08.2010, conform noii organigrame a aparatului de specialitate al Primarului Municipiului Timişoara, aprobate prin HCL nr. 330/2010, prin care Biroul Infocentru Turistic s-a transformat în Compartimentul Infocentru Turistic, documente pe care le-a transmis Aparatului de permanent lucru al Consiliului Local al Municipiului Timişoara.
Ca urmare a acestor demersuri efectuate de Direcţia Dezvoltare, în comisiile de specialitate ale Consiliului Local al Municipiului Timişoara, reunite în data de 19.10.2010, s-a propus „să se treacă la procedurile legale pentru promovarea unui proiect de hotărâre, cu prezentarea referatului de specialitate care să însoţească documentaţia” (Comisia nr. 2, conform avizului anexat prezentului referat).

Având în vedere cele menţionate mai sus, necesitatea deblocării acestei situaţii care stagnează din luna august 2010, dat fiind interesul manifestat al vizitatorilor de a utiliza aceste audioghiduri, precum şi posibilitatea municipalităţii de promovare a oraşului prin aceste audioghiduri,       

Propunem spre aprobare următoarele:
1. Modificarea Regulamentului privind utilizarea celor 50 de audioghiduri achiziţionate de Municipiul Timişoara în cadrul proiectului "Dezvoltarea serviciilor de informare şi promovare turistică din Timişoara în context regional" realizat în cadrul Programului de vecinătate România - Serbia, Phare 2004-2006, aprobat prin Hotărârea Consiliului Local al Municipiului Timişoara nr. 308/29.07.2010, conform Anexei 1.
2. Aprobarea contractului - cadru privind utilizarea celor 50 de audioghiduri achiziţionate de Municipiul Timişoara în cadrul proiectului "Dezvoltarea serviciilor de informare şi promovare turistică din Timişoara în context regional" realizat în cadrul Programului de vecinătate România - Serbia, Phare 2004-2006, prevăzut în Anexa 2”.

